Document ID: 32011D0798

РЕШЕНИЕ ЗА ИЗПЪЛНЕНИЕ НА КОМИСИЯТА
от 30 ноември 2011 година
относно финансовото участие на Съюза в спешните мерки за борба с инфлуенцата по птиците в Испания през 2009 г.
(нотифицирано под номер C(2011) 8721)
(само текстът на испански език е автентичен)
(2011/798/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Решение 2009/470/ЕО на Съвета от 25 май 2009 г. относно разходите във ветеринарната област (1), и по-специално член 4 от него,
като има предвид, че:
(1)
В съответствие с член 75 от Финансовия регламент и член 90, параграф 1 от Правилата за прилагане поемането на разходи от бюджета на Съюза се предхожда от решение за финансиране, в което се установяват основните елементи на предполагащото разход действие и което е прието от институцията или от органите, на които институцията е делегирала правомощия.
(2)
С Решение 2009/470/ЕО се определят процедурите, уреждащи финансовото участие на Съюза при изпълнението на конкретни ветеринарни мерки, включително спешни мерки. С цел възможно най-бързото ликвидиране на инфлуенцата по птиците Съюзът следва да осигури финансово участие в допустимите разходи, направени от държавите-членки. В член 4, параграф 3, първо и второ тире от посоченото решение се определя процентът на финансовото участие на Съюза за компенсация на разходите, направени от държавите-членки.
(3)
В член 3 от Регламент (ЕО) № 349/2005 на Комисията от 28 февруари 2005 г. за определяне на правила относно финансирането от Общността на спешни мерки и на кампанията за борба с някои болести по животните съгласно Решение 90/424/ЕИО на Съвета (2) са установени правилата относно разходите, допустими за финансова помощ от Съюза.
(4)
С Решение 2010/148/ЕС на Комисията от 5 март 2010 г. относно финансово участие на Съюза за спешните мерки за борба с инфлуенцата по птиците в Чешката република, Германия, Испания, Франция и Италия през 2009 г. (3) бе предвидено финансово участие на Съюза за спешните мерки за борба с инфлуенцата по птиците, наред с друго, в Испания през 2009 г.
(5)
На 3 май 2010 г. Испания подаде официално искане за възстановяване на разходите, както е предвидено в член 7, параграфи 1 и 2 от Регламент (ЕО) № 349/2005.
(6)
В член 7 от Регламент (ЕО) № 349/2005 се предвижда изплащането на финансовото участие на Съюза да бъде обвързано с действителното изпълнение на планираните дейности и с предоставянето от страна на компетентните органи на цялата необходима информация в рамките на установените срокове.
(7)
Одитът съгласно член 10 от Регламент (ЕО) № 349/2005, извършен от службите на Комисията, установи единствено минимални финансови нередности.
(8)
До този момент следователно Испания е изпълнила техническите и административните си задължения, определени в член 3, параграф 4 от Решение 2009/470/ЕО и в член 7 от Регламент (ЕО) № 349/2005.
(9)
С оглед на изложените по-горе съображения понастоящем следва да бъде определен първи транш от финансовото участие на Съюза в допустимите разходи, направени във връзка с ликвидирането на инфлуенцата по птиците в Испания през 2009 г.
(10)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
На Испания се изплаща първи транш от 500 000,00 EUR като част от финансовото участие на Съюза.
Член 2
Адресат на настоящото решение, което представлява решение за финансиране по смисъла на член 75 от Финансовия регламент, е Кралство Испания.
Съставено в Брюксел на 30 ноември 2011 година.

Labels: 18
15
5
6